《九日效少陵体》
宋代·李洪

异县黄花节，愁边白发生。
茱萸朝士赐，粔妆楚乡情。
鸿雁何时到，霪霖未肯晴。
今朝一杯酒，独酌似渊明。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。